Innocentius Episcopus servus servorum Dei, venerabili fratri B. Nannetensi Episcopo, salutem  apostolicam benedictionem. Dilecti filii nostri P. Trenorchiensis Abbatis adversùm te querelam accepimus: quod monasterium suum novis exactionibus  consuetudinibus inquietes. Et quoniam locus ipse ad beati Petri jus specialiter pertinet, fraternitati tuæ præcipimus, quatenùs in ejus possessiones novas exactiones vel consuetudines non inducas:  si quas induxisti omnimodis removens diffinitionem de causâ Ecclesiæ S. Vitalis quemadmodùm in Romanâ curiâ facta est, similiter facias observari. Datum Cluniaci VIII. Idus Februarii.